ફિલ્મનો પહેલો ભાગ ક્યારે પુરો થઈ જાય તેની ખબર જ રહેતી નથી. જોકે ઈન્ટરવલ બાદ ફિલ્મ થોડી ધીમી પડી જાય છે અને તેમાંથી કોમેડીને બદલે હવે સંબંધોની ગડમથલ ચાલુ થાય છે. એક તરફ શ્રુતિ અને જીગરની રિલેશનશીપમાં શરૂઆતમાં બધું ફુલ ગુલાબી લાગ્યા બાદ મુશ્કેલીઓ આવવા લાગે છે. દરેક કપલની જેમ તેમની લાઈફ પણ વર્ષોથી જોવા મળતી મુશ્કેલીઓ આવે છે. જીગર પ્રેમિકા શ્રુતિના કચકચિયા સ્વભાવથી કંટાળે છે અને તેઓ એકબીજા સાથે કંટાળી જાય છે. આમ તેના સંબંધોમાં અનેક સીરિયસ ટ્વિસ્ટ આવે છે. તો સમય જતા મિત્રો સાથે પણ જીગરને વાંકુ પડવા લાગે છે. લગભગ બધું વેર વિખેર થઈ જાય છે.